இந்த சம்பவம் குறித்து பிரகாஷின் அண்ணன் மணிகண்டன், தனது தம்பியை ஏமாற்றி பணம் பறித்து தற்கொலைக்கு தூண்டிய நபர்கள் மீது உரிய நடவடிக்கை எடுக்க வேண்டும் என வெள்ளியணை போலீசில் புகார் கொடுத்தார். அதன்பேரில் திருமண ஆசை வார்த்தை கூறி ஏமாற்றி பணம் பறித்ததுடன், தகாத வார்த்தையால் திட்டி தற்கொலைக்கு தூண்டியதாக சதீஷ், ஆனந்த் மற்றும் பிரகாசின் காதலி ஆகிய 3 பேர் மீது போலீசார் வழக்குப்பதிவு செய்து விசாரணை மேற்கொண்டு வருகின்றனர். இந்த சம்பவம் அப்பகுதியில் பரபரப்பை ஏற்படுத்தி உள்ளது.